Katyń (cinta)

:*Iste articlo ye sobre una cinta polaca de cine de drama historico belico; ta atros usos, se veiga *'Katyń (desambigación)***.


***Katyń**' (títol orichinal, estrenada en Aragón con ixe mesmo títol) ye una cinta de cine polaco de cine de drama historico belico estrenada l'anyo 2007, dirichida por Andrzej Wajda seguntes un guión adaptau por él mesmo, Władysław Pasikowski y Przemysław Nowakowski (basau en *Post Mortem: The Story of Katyn*, relato d'Andrzej Mularczyk), con una banda sonora orichinal de Krzysztof Penderecki, una dirección de fotografía de Paweł Edelman, una producción cinematografica de Michał Kwieciński ta la productora cinematografica Akson Studio y un elenco d'actors formau por Andrzej Chyra, Artur Żmijewski, Maja Ostaszewska, Wiktoria Gąsiewska, Władysław Kowalski, Maja Komorowska, Jan Englert, Danuta Stenka, Sergei Garmash, Agnieszka Kawiorska, Stanisława Celińska, Paweł Małaszyński, Magdalena Cielecka, Agnieszka Glińska, Anna Radwan, Antoni Pawlicki, Alicja Dąbrowska, Jakub Przebindowski, Krzysztof Globisz, Oleh Drach Jacek Braciak, entre d'atros.

Andrzej ye un capitán de l'exercito polaco que leva un detallau diario. Cuan en setiembre de 1939 esclata la Segunda Guerra Mundial, a suya unidat, l'8<sup>eno</sup> Rechimiento d'Ulans Prencipe Józef Poniatowski, remanie en Cracovia dica la invasión sovietica de Polonia a meyaus d'ixe mesmo mes, en que ye feito presonero por l'Exercito Royo. Deseparan a los soldaus d'os oficials, deixando que los primeros tornen enta las suyas casas pero retenendo presoneros a los oficials. Anna, la muller, y Weronika, la filla, troban a Andrzej y li ufren a posibilidat de fuyir, pero lo capitán prefiere remanir con os suyos companyeros y ye deportau enta la Unión Sovietica. Con muitos problemas, Anna consigue tornar enta Cracovia gracias a l'aduya d'un oficial ruso, que la salva d'estar detenida como las mullers de bels atros oficials polacos. En o Gubierno Cheneral (a Polonia ocupada por o Tercer Reich) os alemans prencipian a represión. En Cracovia, zarran a Universidat Jaguellonica, deportando poco dimpués a los suyos profesors, entre éls a lo pai d'Andrzej, a muerte d'o cual comunican a la suya familia en 1941. Anna contina asperando noticias d'Andrzej, qui ha deixau de comunicar-se, sin saber que entre abril y mayo de 1940 s'heba escaiciu a mortalera de Katyń, en a cual heba estau asasinau. En rematar a guerra con a redota alemana, Polonia queda en mans d'os sovieticos, que afirman que los autors d'a mortalera estioron os alemans.

A cinta s'ambienta en os anyos 1939, 1940, 1941 y 1945 en Cracovia (Voivodato de Polonia Menor) y atros puestos de Polonia y en l'oblast de Smolensk en Rusia. As suyas escenas se filmoron en Wyszków, Varsovia y Zielonka (voivodato de Mazovia), Cracovia y Kasina Wielka (Voivodato de Polonia Menor), Stary Dzików y atras localizacions en o voivodato de Subcarpacia, Poswietne y Studzianna (voivodato de Łódź) en Polonia.

Se tracta d'una cinta que ha recibiu cuantos premios y nominacions, en destacando una nominación a lo Premio Oscar a la Millor Cinta en luenga no anglesa en 2008 mientres a 80<sup>ena</sup> edición d'os Premios Oscar; y un Premio d'o Cine Europeu a lo Millor Disenyo de Vestuario en 2008 mientres a 21<sup>ena</sup> edición d'os Premios d'o Cine Europeu

## Elenco

## Se veiga tamién
* Cine en 2007.
* Cintas de 2007.

## Referencias

## Vinclos externos

*  ''Katyń'' en Internet Movie Database.
*  ''Katyń'' en Metacritic.
*  ''Katyń'' en Rotten Tomatoes.